[pic] | KUMMISSJONI TAL-KOMUNITAJIET EWROPEJ | Brussel 10.08.2006 KUMM(2006) 455 finali 2006/0155 (ACC) Proposta għal REGOLAMENT TAL-KUNSILL dwar il-modifika tad-definizzjoni ta' ċanga ta' kwalità għolja għal ċerti kwoti ta' importazzjoni (preżentata mill-Kummissjoni) MEMORANDUM TA’ SPJEGAZZJONI 1. Biss il-biċċiet tal-laħam taċ-ċanga ta' kwalità għolja li jikkorrispondu mad-definizzjoni tal-prodott assoċjata jistgħu jibbenefikaw mill-kwoti tariffarji preferenzjali tad-WTO għall-Komunità. Il-Kummissjoni tirrikkmanda l-adozzjoni ta miżuri li jiżguraw il-konformità ma' dawn il-kwoti tariffarji. 2. Minn diskussjonijiet mal-pajjiżi rilevanti (l-Arġentina, il-Brażil u l-Urugwaj) li jesportaw ċanga ta' kwalità għolja fi ħdan il-kwoti tariffarji tad-WTO għall-KE ta' 11 000 t, 5 000 t u 4 000 t rispettivament, ħarġet fid-dieher il-ħtieġa li jiġu adattati aħjar id-definizzjonijiet ta' l-importazzjoni għal dawn il-kwoti. 3. Biex tiġi ċċarata s-sitwazzjoni, huwa f'loku li jiġu allokati l-kwoti tariffarji rilevanti li għalihom l-Arġentina, il-Brażil u l-Urugwaj huma l-fornituri uniċi għall-pajjiż rispettiv. 4. L-adozzjoni ta' dan ir-Regolament hija meħtieġa biex il-Kummissjoni tkun tista', sussegwentement, tadotta definizzjonijiet li jkunu jistgħu jiġu eżaminati u vverifikati aktar faċilment skond il-proċedura prevista fir-Regolament tal-Kunsill (KE) Nru 1254/1999[1] tas-17 ta' Mejju 1999 dwar l-organizzazjzoni komuni tas-suq taċ-ċanga u l-vitella sabiex tippermetti l-eżami u l-verifika ex post tal-konformità mad-definizzjoni, mingħajr ma jinbidlu l-kundizzjonjiet bażiċi ta' l-importazzjoni. 2006/0155 (ACC) Proposta għal REGOLAMENT TAL-KUNSILL dwar il-modifika tad-definizzjoni ta' ċanga ta' kwalità għolja għal ċerti kwoti ta' importazzjoni IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu, Wara li kkonsidra l-proposta mill-Kummissjoni, Billi: 5. Ikun tajjeb li jiġu adottati miżuri li jiżguraw il-konformità mal-kundizzjonijiet għal ċerti kwoti tariffarji għall-importazzjoni fil-Komunità ta' ċanga ta' kwalità għolja. 6. Minn diskussjonijiet mal-pajjiżi li jesportaw ċanga ta' kwalità għolja fi ħdan il-kwoti tariffarji tad-WTO għall-KE ta' 11 000 t, 5 000 t u 4 000 t rispettivament, ħarġet fid-dieher il-ħtieġa li jiġu adattati aħjar id-definizzjonijiet ta' l-importazzjoni għal dawn il-kwoti. 7. Biex tiġi ċċarata s-sitwazzjoni, huwa f'loku li jiġu allokati l-kwoti tariffarji rilevanti li għalihom l-Arġentina, il-Brażil u l-Urugwaj huma l-fornituri uniċi għall-pajjiż rispettiv. 8. Sussegwentement, il-Kummissjoni għandha tadotta definizzjonijiet li jkunu jistgħu jiġu eżaminati u vverifikati aktar faċilment skond il-proċedura prevista fir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazjzoni komuni tas-suq taċ-ċanga u l-vitella[2] sabiex tippermetti l-eżami u l-verifika ex post tal-konformità mad-definizzjoni, mingħajr ma jinbidlu l-kundizzjonjiet bażiċi ta' l-importazzjoni, ADOTTA DAN IR-REGOLAMENT: Artikolu 1 Il-kundizzjonijiet għall-kwoti tariffarji tad-WTO għall-KE ta' 11 000 t, 5 000 t u 4 000 t rispettivament għal-importazzjonijiet fil-Komunità ta' ċanga ta' kwalità għolja tal-kodiċijiet NM 0201 30 00 u 0206 10 95 għandhom japplikaw kif jispeċifika l-Anness ma' dan ir-Regolament. Artikolu 2 Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President ANNESS Deskrizzjoni tal-prodott | Numri tat-tariffa | Kwota u r-rata fi ħdan il-kwota | Termini u kundizzjonijiet oħra | Laħam mingħajr għadam ta' l-annimali bovini, frisk jew imkessaħ Interjuri li jittieklu ta' l-annimali bovini falda rqiqa u falda ħoxna, friska jew imkessħa | ex 0201 30 00 ex 0206 10 95 | 11 000 t 20% | Laħam "ta' kwalità għolja" ta' l-annimali bovini, frisk jew imkessaħ, allokat lil: l-Arġentina L-eliġibbiltà għall-kwota hija soġġetta għall-kundizzjonijiet stipulati fid-dispożizzjonjiet Komunitarji rilevanti | Laħam mingħajr għadam ta' l-annimali bovini, frisk jew imkessaħ Interjuri li jittieklu ta' l-annimali bovini falda rqiqa u falda ħoxna, friska jew imkessħa | ex 0201 30 00 ex 0206 10 95 | 5 000 t 20% | Laħam "ta' kwalità għolja" ta' l-annimali bovini, frisk jew imkessaħ, allokat lil: il-Brażil L-eliġibbiltà għall-kwota hija soġġetta għall-kundizzjonijiet stipulati fid-dispożizzjonjiet Komunitarji rilevanti | Laħam mingħajr għadam ta' l-annimali bovini, frisk jew imkessaħ Interjuri li jittieklu ta' l-annimali bovini falda rqiqa u falda ħoxna, friska jew imkessħa | ex 0201 30 00 ex 0206 10 95 | 4 000 t 20% | Laħam "ta' kwalità għolja" ta' l-annimali bovini, frisk jew imkessaħ, allokat lil: l-Urugwaj L-eliġibbiltà għall-kwota hija soġġetta għall-kundizzjonijiet stipulati fid-dispożizzjonjiet Komunitarji rilevanti | DIKJARAZZJONI FINANZJARJA | 1. | INTESTATURA TAL-BAĠIT: Kapitlu 10 – Dazji Agrikoli | APPROPRJAZZJONIJIET B 2006 €763,5 m | 2. | INTESTATURA: Regolament tal-Kunsill dwar il-modifika tad-definizzjoni ta' ċanga ta' kwalità għolja għal ċerti kwoti ta' importazzjoni | 3. | IL-BAŻI ĠURIDIKA: L-Artikolu 133 tat-Trattat | 4. | L-GĦANIJIET: L-adozzjoni ta' miżuri li jiżguraw il-konformità mal-kundizzjonijiet għal ċerti kwoti tariffarji għall-importazzjoni fil-Komunità ta' ċanga ta' kwalità għolja. | 5. | IMPLIKAZZJONIJIET FINANZJARJI (1) | PERJODU TA’ 12-IL XAHAR (EUR miljuni) | IS-SENA FINANZJARJA KURRENTI 2006 (EUR miljuni) | IS-SENA FINANZJARJA SUSSEGWENTI 2007 (EUR miljuni) | 5.0 | INFIQ – IDDEBITAT LILL-BAĠIT TAL-KE (RIFUŻJONIJIET / INTERVENTI) – AWTORITAJIET NAZZJONALI – OĦRAJN | – | – | – | 5.1 | DĦUL – RIŻORSI PROPRJI TAL-KE (IMPOSTI / DAZJI DOGANALI) – NAZZJONALI | – | – | – | 2008 | 2009 | 2010 | 2011 | 5.0.1 | STIMA TA' L-INFIQ | – | – | – | – | 5.1.1 | STIMA TAD-DĦUL | – | – | – | – | 5.2 | IL-METODU TA’ KALKOLU: – | 6.0 | IL-PROĠETT JISTA' JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITLU RILEVANTI TAL-BAĠIT KURRENTI? | IVA LE | 6.1 | IL-BAĠIT JISTA’ JIĠI FFINANZJAT BI TRASFERIMENT BEJN IL-KAPITLI TAL-BAĠIT KURRENTI? | IVA LE | 6.2 | JINĦTIEĠ BAĠIT SUPPLIMENTARI? | IVA LE | 6.3 | JINĦTIEĠ LI L-APPROPRJAZZJONIJIET JIDDAĦĦLU FIL-BAĠITS TAL-ĠEJJIENI? | IVA LE | (1) OSSERVAZZJONIJIET: L-għan ta' din il-proposta huwa l-adattament tad-definizzjonijiet ta' ċanga ta' kwalità għolja għal ċerti kwoti ta' l-importazzjoni sabiex ikunu jistgħu jiġu eżaminati u vverifikati aktar faċilment. Din il-miżura qed tittieħed biex kemm jista' jkun tnaqqas ir-riskju ta' nuqqas ta' konfomità, u ma tibdilx il-kundizzjonijiet bażiċi ta' l-importazzjoni. Huwa stmat li ma jkollhiex impatt finanzjarju fuq id-dħul fil-baġit. | [1] ĠU L 160, 26.6.1999, p. 21. [2] ĠU L 160, 26.6.1999, p. 21.